**MINISTERUL TRANSPORTURILOR ȘI INFRASTRUCTURII**

ORDINUL

**Nr.\_\_\_\_\_din\_\_\_\_\_\_\_\_\_\_\_\_\_\_2023**

**privind modificarea și completarea Ordinului pentru aprobarea unor măsuri suplimentare  
de securitate pentru zborurile charter directe spre România,  
cu originea pe unele aeroporturi din state terțe**

Având în vedere referatul de aprobare nr. 16769 din 25.09.2023 şi luând în considerare recomandarea Comitetului Naţional de Securitate a Aviaţiei emisă în cadrul şedinţei din data de 25.08.2023,

Ţinând cont de prevederile art. 1 alin. (3) din *Ordinul ministrului transporturilor nr. 1547/2013 privind delegarea de competență și desemnarea Regiei Autonome Autoritatea Aeronautică Civilă Română ca organism tehnic specializat pentru exercitarea unor atribuții ce revin autorității competente în domeniul securității aviației civile, la nivel național, precum și pentru stabilirea unor măsuri necesare realizării acestei delegări de competențe*,

În temeiul prevederilor art. 4 alin. (1) lit. h) din *Legea nr. 21/2020 privind Codul aerian*, cu modificările şi completările ulterioare, precum și ale art. 9 alin. (4) din *Hotărârea Guvernului nr. 370/2021 privind organizarea și funcționarea Ministerului Transporturilor și Infrastructurii*, cu modificările și completările ulterioare,

ministrul transporturilor și infrastructurii emite următorul

**O R D I N:**

1. – *Ordinul ministrului transporturilor nr.1780/2018 pentru aprobarea unor măsuri suplimentare de securitate pentru zborurile charter directe spre România, cu originea pe unele aeroporturi din state terțe*, publicat în Monitorul Oficial al României, Partea I nr. 1050 din 11 decembrie 2018, se modifică după cum urmează:
2. **Articolul 2, alin. (2) se modifică și va avea următorul cuprins:**

„(2). Cererea de intenție va fi însoțită de Programul de securitate al transportatorului, cu toate anexele acestuia.”

1. **Articolul 3 se modifică și va avea următorul cuprins:**

„Art. 3 – Ca urmare a primirii cererii de intenție a începerii operării, Autoritatea Aeronautică Civilă Română, prin structura cu responsabilități în domeniul securității aviației civile, va comunica transportatorului măsurile de securitate suplimentare prevăzute în anexa nr. 2, necesare a fi implementate pe aeroporturile cuprinse în anexa nr. 1.”2

1. **Articolul 4 se modifică și va avea următorul cuprins:**

“Art. 4 – Transportatorii aerieni români și/sau străini, care solicită operarea de zboruri charter cu originea pe aeroporturile cuprinse în anexa nr. 1 și destinația aeroporturile din România, își vor asuma implementarea măsurilor de securitate suplimentare din anexa nr. 2 prin semnarea unei declarații-angajament al cărei model va fi pus la dispoziția acestora de către AACR, prin structura cu responsabilități în domeniul securității aviației civile. Declarația semnată se va constitui ca anexă la programul de securitate.”

1. **Articolul 5 se modifică și va avea următorul cuprins:**

„Art. 5 – (1) AACR, prin structura cu responsabilități în domeniul securității aviației civile:

a) se asigură de includerea măsurilor de securitate din anexa nr. 2 în programele de securitate ale transportatorilor aerieni români/străini, anterior operării zborurilor de pe aeroporturile menționate în anexa nr. 1;

b) în cazul în care există indicii că nu sunt respectate angajamentele asumate prin declarația menționată la art. 4, dispune efectuarea de activități de monitorizare a conformității privind implementarea măsurilor de securitate din anexa nr. 2.

(2) În urma activităților prevăzute la alin. (1), AACR poate stabili, justificat, prin decizie a directorului general, măsuri suplimentare celor dispuse prin prezentul ordin, cu caracter temporar.”

1. **Articolul 6 se modifică și va avea următorul cuprins:**

„Art. 6 – Identificarea de către AACR a unor neconformități repetate în aplicarea măsurilor de securitate suplimentare prevăzute în Anexa nr. 2, poate conduce la retragerea dreptului de operare de zboruri charter cu originea pe aeroporturile cuprinse în anexa nr. 1.”

1. **Articolele 7 şi 8 se abrogă.**
2. **Articolul 9 se modifică şi va avea următorul cuprins:**

„Art. 9 – În situaţia în care elementele care au stat la baza evaluării riscurilor care a fundamentat măsurile dispuse prin prezentul ordin se modifică, structura cu responsabilităţi în domeniul securităţii aviaţiei civile din cadrul AACR va proceda, în condiţiile legii, la efectuarea unei noi evaluări de risc şi, pe cale de consecinţă, va face propuneri privind actualizarea anexei nr. 1, respectiv a anexei nr. 2.”

1. Anexa nr. 2 se modifică şi se înlocuiește cu anexa[[1]](#footnote-1)\*) la prezentul ordin.
2. – Prezentul ordin se publică în Monitorul Oficial al României, Partea I și își va produce efectele în termen de 60 de zile calendaristice.

**MINISTRUL TRANSPORTURILOR ŞI INFRASTRUCTURII**

**SORIN MIHAI GRINDEANU**

Anexa la OMTI nr. \_\_\_\_\_\_\_\_\_\_\_\_\_\_\_\_\_

„Anexa nr. 2

Măsuri suplimentare de securitate”

Anexa nr. 2 se pune la dispoziția transportatorilor aerieni, la cerere, de către AACR, pe baza principiului nevoii de a cunoaște.

1. \*) Anexa se pune la dispoziţia transportatorilor aerieni, la cerere, de către AACR, pe baza principiului nevoii de a cunoaşte. [↑](#footnote-ref-1)